**גמר גביע המדינה בכדורגל 1993** התקיים באצטדיון רמת גן ברמת גן ב-18 במאי 1993, ובו נקבע כי מחזיקת גביע המדינה בכדורגל 1992/1993 היא מכבי חיפה, שניצחה במשחק את מכבי תל אביב בתוצאה 0-1 ב-90 דקות. הייתה זו המהדורה ה-55 של גביע המדינה, וה-40 מאז קום המדינה.

עבור מכבי חיפה הייתה זו ההופעה התשיעית בתולדותיה בגמר גביע המדינה (והשמינית מאז קום המדינה), והזכייה השלישית בתואר. הפעם הקודמת שבה זכתה בתואר הייתה 2 עונות לפני כן ב-1990/1991, אז ניצחה את הפועל פתח תקווה 1:3 בגמר.

מכבי חיפה הגיעה לגמר לאחר 4 משחקים במפעל, כאשר ב-3 מהם ניצחה בתום 90 דקות, ובאחד מהם בתום 120 דקות אחרי הארכה, עם מאזן שערים של 6-2 לטובתה, כאשר היא מציגה ממוצע שערים של 1.5 שערים למשחק.

מנגד עבור מכבי תל אביב הייתה זו ההופעה ה-27 שלה והשנייה ברציפות בגמר הגביע, אחרי שבעונה הקודמת הגיעה לגמר אך הפסידה להפועל פתח תקווה בתוצאה 1:3 אחרי הארכה. הפעם האחרונה שהגיע לגמר וזכתה בגביע הייתה בעונת 1987/1988, אז היה זה דרבי מול הפועל תל אביב, בו היא ניצחה 1:2.

מכבי תל אביב הגיעה לגמר לאחר 4 משחקים במפעל, כאשר ב-3 מהם ניצחה בתום 90 דקות, ובאחד מהם בתום דו-קרב פנדלים ואחרי הארכה, עם מאזן שערים של 11-2 לטובתה, כאשר היא מציגה ממוצע שערים של 2.75 שערים למשחק.

הדרך אל הגמר
------------

| מכבי חיפה | סיבוב | מכבי תל אביב |
| --- | --- | --- |
| יריבה | תוצאה | תוצאה | יריבה |
| מכבי הרצליה | 2–1 | 32 האחרונות | 5–0 | מכבי שעריים |
| הפועל צפרירים חולון | 1–0 | שמינית הגמר | 2–1 | מכבי פתח תקווה |
| בית"ר תל אביב | 2–1 | רבע הגמר | 3–0 | הפועל יהוד |
| הפועל תל אביב | 1–0 | חצי הגמר | 1–1ה (4–3 פ) | מכבי נתניה |

### מכבי חיפה

מכבי חיפה הגיעה לגמר הגביע כקבוצה המתמודדת בחלק העליון של הטבלה, אולם חלה ירידה מסוימת במעמדה אחרי שזכתה באליפות הליגה ב-1990/1991, ומאז לא הצליחה לשחזר את הצלחתה, בעונה זו סיימה במקום החמישי בליגה, והמאכזב מבחינתה.

בסיבוב ט' אירחה מכבי חיפה את קבוצת הליגה הארצית מכבי הרצליה באצטדיון קריית אליעזר, כאשר כבר בפתיחה בדקה ה-2 שלח ניסים כהן את רומן פיליפצ'וק מול שוער מכבי חיפה ויקטור צ'אנוב שלא הצליח להציל אותה, והכדור נכנס - 1:0 למכבי הרצליה. בהמשך ראובן עטר פגע ללא כדור בשחקן מכבי הרצליה ניסים כהן, וראה את הכרטיס האדום מונף לעברו. בדקה ה-67 עופר מזרחי פרץ מימין והגביהה לרחבה, ואייל ברקוביץ' שהיה באזור נגח פנימה וקבע 1:1. המשחק הסתיים בתוצאה זו והמשיך להארכה, שבה בדקה ה-113 נוצרה ערבוביה ברחבת הרצליה, וברקוביץ' הצליח לדחוק מקרוב את הכדור פנימה וקבע 1:2 ואת תוצאת המשחק בסיומו. בשמינית הגמר אירחה מכבי חיפה שוב, הפעם את הפועל צפרירים חולון, שהתמודדה במרכז הטבלה בליגה הלאומית וניצחה את חיפה שלושה ימים קודם לכן במסגרת הליגה. במשחק זה ניצחה מכבי חיפה משער בודד שנכבש בדקה ה-80 על ידי אלון חזן מבישול של ראובן עטר, מה ששלח את חיפה לרבע גמר הגביע. במשחק הבא שהתרחש באצטדיון בלומפילד בו אירחה בית"ר תל אביב את מכבי חיפה, חיפה עלתה ליתרון 2:0 במחצית הראשונה משערים של ראובן עטר ועופר מזרחי, ו-2 דקות לסיום צימקה בית"ר תל אביב את התוצאה ל1:2 משער של יעקב סגל, אולם זה לא עזר לה והמשחק הסתיים 1:2 לחיפה שהעפילה שלב. בשלב חצי הגמר הנייטרלי באצטדיון רמת גן, כאשר רק במחצית השנייה הצליחה חיפה לעלות ראשונה על הלוח בדקה ה-53 משער של אלון חזן מבישול של עופר מזרחי. בעשר הדקות האחרונות הורחקו משורות הפועל תל אביב שני שחקנים, ובכל מקרה המשחק הסתיים בתוצאה 1:0, בדרך אל גמר הגביע התשיעי בתולדותיה והראשון מזה 3 שנים.

### מכבי תל אביב

מכבי תל אביב הגיעה לגמר כסגנית האלופה לאחר שהבטיחה את המקום השני בליגה בעונת 1992/1993, ולאחר זכתה באליפות שנה קודם לכן.

בסיבוב ט' אריחה מכבי תל אביב באצטדיון רמת גן את מכבי שעריים מהליגות הנמוכות, וניצחה 0-5 משערים של אלי דריקס, ניר קלינגר (צמד), נצח מסובי ואריק שריקי, לעיני 250 צופים בלבד. בשמינית הגמר התארחה אצל מכבי פתח תקווה באצטדיון האורווה, שם הבקיע מכבי תל אביב צמד מרגליו של איציק זוהר, אולם 11 דקות לסוף צימקה פתח תקווה ל2-1 מרגליו של אביבי זוהר, כאשר המשחק נגמר בתוצאה 2-1. ברבע הגמר פגשה מכבי תל אביב באצטדיון ביהוד את הפועל יהוד מהליגה השלישית, ובמשחק ניצחה 3-0 משערים של אלי דריקס, ניר קלינגר ומאיר מליקה. בחצי הגמר הנייטרלי באצטדיון רמת גן, נפגשה מכבי תל אביב עם מכבי נתניה, ובמשחק כבשה מכבי תל אביב ראשונה מרגליו של ירון דרורי בדקה ה-11. בדקה ה-60 השוותה מכבי נתניה את התוצאה משער של ויאצ'סלב סוקריסטוב. המשחק המשיך להארכה, ובחצי השעה לא הצליחו הקבוצות למצוא את הרשת שוב, ו1-1 הייתה תוצאת הסיום בתום 120 דקות. בדו-קרב הפנדלים מהנקודה הלבנה, בעטה מכבי תל אביב ראשונה מרגליו של ניר קלינגר שבעט פנימה. מהצד השני ארן פריזנט כבש גם הוא. את הבעיטות השניות הבקיעו 2 הקבוצות מרגליהם של אלי דריקס ופיטר קרגיל ובתום 2 בעיטות התוצאה הייתה 2-2. בבעיטה השלישית הבקיעה מכבי ועלתה ליתרון 2-3 אולם אילן בוארון החמיץ את הפנדל שלו כשאובארוב הדף את הכדור. בהמשך הכניסו אלכסנדר פולוקארוב ונתי עזריה את הפנדלים שלהם. את הפנדל החמישי החמיץ איציק זוהר, ונתן אפשרות למשה גלאם להשוות את התוצאה, אולם הוא החמיץ גם, ודו הקרב הסתיים בניצחונה של מכבי תל אביב 3-4 בדרך אל גמר הגביע ה-27 בתולדות המועדון.

סיכום מהלכי המשחק
-----------------

### מחצית ראשונה

בדקה ה-3 בעט קשר מכבי תל אביב איציק זוהר כדור חזק לחיבורי השער שפגע בקורת השער של שוער חיפה ויקטור צ'אנוב והכדור הלך החוצה.

בדקות ה-25 וה-31 קשר מכבי חיפה ראובן עטר בעט כדורים חזקים אך שוער מכבי תל אביב אלכסנדר אובארוב עצר אותם.

### מחצית שנייה

בדקה ה-60 קשר מכבי תל אביב ניר קלינגר חטף כדור מהגנת מכבי חיפה, חלף על פני השוער ויקטור צ'אנוב, אולם החמיץ מול שער ריק את הכדור שהלך החוצה.

בדקה ה-69 חילוף בשורות מכבי תל אביב, כאשר מאיר מליקה החליף את עמית לוי.

בדקה ה-77 פרץ אייל ברקוביץ' באגף עבר את שני שומריו, העביר כדור רוחב ימינה לראובן עטר שממרכז הרחבה בעט כדור, כך שהשוער אובארוב הדף אותו למשקוף ופנימה - **0:1 למכבי חיפה בגמר הגביע.**

בדקה ה-80 בעט איציק זוהר כדור נוסף, שהלך החוצה.

בדקה ה-85 חילוף נוסף בשורות מכבי תל אביב קשר הקשר אבי נמני יצא ובמקומו נכנס החלוץ ניר סביליה.

בדקה ה-88 הצטרף שוער מכבי תל אביב להתקפה בקרן שנשרקה לזכות מכבי תל אביב. הכדור הגיע לניר קלינגר ששלח את הכדור החוצה.

בדקה ה-89 קיבל את הכדור ניר סביליה בקצה הרחבה ובעט אך ויקטור צ'אנוב קלט את הכדור.

לאחר כדקה של תוספת זמן בדקה ה-91, שורק השופט יצחק בן יצחק לסיום - ו**מכבי חיפה זוכה בגביע השלישי בתולדותיה בהופעה התשיעית בגמר הגביע.**

משחק הגמר
---------

|  |  |  |  |  |
| --- | --- | --- | --- | --- |
| 18 במאי 199320:00 | **מכבי חיפה** | **0:1** | **מכבי תל אביב** | אצטדיון רמת גן, רמת גן**צופים:** 22,000**שיפוט:** יצחק בן יצחק |
| ראובן עטר הובקע שער בדקה ה- , 77' , 77' | (סיקור) |  |

### הרכבי הקבוצות

|  |  |
| --- | --- |
| 





**מכבי חיפה**
 | 





**מכבי תל אביב**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| שוער | **1** | אוקראינהאוקראינה ויקטור צ'אנוב |
| מגן ימני | **2** | ישראלישראל איתן אהרוני (קפטן) | כרטיס צהוב  |
| בלם | **3** | ישראלישראל אלון חרזי |
| בלם | **4** | ישראלישראל אריק בנדו |
| מגן שמאלי | **15** | ישראלישראל אלעד קורן |
| קשר | **7** | ישראלישראל רוני לוי |
| קשר | **11** | ישראלישראל אלון חזן |
| קשר התקפי | **10** | ישראלישראל ראובן עטר | כרטיס צהוב בדקה ה-90 90' |
| קיצוני ימני | **9** | ישראלישראל אייל ברקוביץ' |
| קיצוני שמאלי | **8** | אוקראינהאוקראינה איוואן גצקו |
| חלוץ | **12** | ישראלישראל עופר מזרחי |
| **מחליפים:** |
| בלם |  | ישראלישראל תמיר דניאל |
| בלם |  | ישראלישראל מרקו בלבול |
| מגן ימני |  | ישראלישראל דני מלכין |
| **מאמן:** |
| ישראלישראל גיורא שפיגל |

 |  | 

|  |
| --- |
|  |
|  |  |
| שוער | **1** | ישראלישראל אלכסנדר אובארוב |
| מגן ימני | **2** | ישראלישראל עמית לוי |  | הוחלף בדקה ה-69 69' |
| בלם | **5** | רוסיהרוסיה אלכסנדר פולוקארוב |
| בלם | **3** | ישראלישראל גדי ברומר |
| מגן שמאלי | **4** | ישראלישראל אמיר שלח |
| קשר | **13** | ישראלישראל נועם שוהם |
| קשר | **9** | ישראלישראל ניר קלינגר |
| קשר התקפי | **10** | ישראלישראל איציק זוהר | כרטיס צהוב  |
| קיצוני ימני | **12** | ישראלישראל אבי כהן (קפטן) |
| קיצוני שמאלי | **8** | ישראלישראל אבי נמני |  | הוחלף בדקה ה-85 85' |
| חלוץ | **7** | ישראלישראל אלי דריקס |
| **מחליפים:** |
| שוער | 22 | ישראלישראל ירון מליקה |  |  |
| חלוץ | **15** | ישראלישראל מאיר מליקה | כרטיס צהוב  | נכנס כמחליף בדקה ה-69 69' |
| חלוץ | **14** | ישראלישראל ניר סביליה |  | נכנס כמחליף בדקה ה-85 85' |
| **מאמן:** |
| ישראלישראל אברהם גרנט |

 |

|  |
| --- |
| **שופט:**
ישראלישראל יצחק בן יצחק (שופט ראשי)
**עוזרי שופט:**
ישראלישראל אריה פרוסט (קוון)
ישראלישראל דני קורן (קוון)
**שופט רביעי:**
ישראלישראל |

קישורים חיצוניים
----------------

* כתבה על המשחק באתר מכבי-פדיה
* כתבה על המשחק באתר ההיסטוריה של מכבי חיפה
* מכבי חיפה - מכבי תל אביב גמר גביע המדינה עונת 1992/3, סרטון בערוץ "MaccabiHaifa", באתר יוטיוב (אורך: 01:40:24)
* מכבי חיפה - מכבי ת"א גמר גביע המדינה עונת 1992/3, סרטון בערוץ "hezi10", באתר יוטיוב (אורך: 00:13:35)

הערות שוליים
------------

1. ↑  כתבה על המשחק, מכבי הרצליה נגד מכבי חיפה, אתר ההיסטוריה של מכבי חיפה
2. ↑  כתבה על המשחק, הפועל צפרירים נגד מכבי חיפה, אתר ההיסטוריה של מכבי חיפה
3. ↑  כתבה על המשחק, בית"ר תל אביב נגד מכבי חיפה, אתר ההיסטוריה של מכבי חיפה
4. ↑  כתבה על המשחק, הפועל תל אביב נגד מכבי חיפה, אתר ההיסטוריה של מכבי חיפה
5. ↑  כתבה על המשחק מכבי תל אביב נגד מכבי נתניה באתר מכבי פדיה

| משחקי גמר גביע המדינה בכדורגל |
| --- |
| 

|  |
| --- |
| 1951 • 1952 • ~~1953~~ • 1954 • 1955 • ~~1956~~ • 1957 • 1958 • 1959 • ~~1960~~ • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |

 |